Pulou Banggi

Pulou Banggi (Boros Malayu: Pulau Banggi) nopo nga poinladsong id Boogian Kudat, Sabah id Malaysia. Miampai ginayo do 440.7 kilometer persegi, pulou diti nopo nga pulou bobos agayo id Malaysia om tonudon nogi do Pulou Bruit, Pulou Langkawi om Pulau Pinang. Poinladsong o pulou diti id labur kotogisan koibutan Sabah, miinsomok do Teluk Marudu. Boogian bobos takawas id pulou diti nopo nga Nulu Sinambung miampai kinawas 529 meter (1,736 meter). Gisom 2016, ginumu mogiigion id pulou diti nopo nga 30,000. Tionon bobos tagayo id Banggi nopo nga Limbuak. Antakan di toun 2014, iso kakadayan wagu nopo nga pinosogu montok ukabon id pulou diti. Pulou diti nogi nga soboogian do kinoyonon Taman Rahat Tun Mustapha i nokowarta.

Tinaru bobos tagayo id Pulou Banggi nopo nga Ubian om Dusun Bonggi, nga haro nogi tinaru suai miagal do Suluk, Balabak om minoriti suai. Boros tina i ogumu gunoon nopo nga Ubian, miampai boros Malayu rasmi nopo nga milo rotion do kogumuan mogiigion do hilo.

Upis Watas Pulou Banggi nopo nga kohompit no do Pulou Balambangan, Pulou Tanjung Manawali om Pulou Tigabu.

Pogihuman tusin di tapangkal nopo nga maya do monginsada. Nga kiwaa nogi pomutanaman kelapa sawit, gata om piasau.

Pulou sombol di bobos tosomok nopo nga Pulou Mangsee id Filipina.

 Intangai nogi 

 Katayadan do pulou id Malaysia

 Sukuon 

 Noputan labus 
 UN Systemwide Earthwatch

Category:Islands of Sabah